Julius Aleksa

Julius Aleksa (1855 m. Kumetiškiai, Kalvarijos apskritis – 1891 m. lapkričio 22 d. Aleksotas, dab. Kauno dalis) – Lietuvos publicistas, gydytojas, varpininkas.

 Biografija 
Baigęs Marijampolės gimnaziją 1879 m. įstojo į Varšuvos universiteto Medicinos fakultetą, 1883 m. už ryšius su socialdemokratais ir Proletariato organizacija metams pašalintas, universitetą baigė 1885 m.

Dirbo gydytoju Jonavoje, Naumiestyje (dab. Kudirkos Naumiestis) ir Aleksote. Dalyvavo tautiniame lietuvių sąjūdyje. 1890–1891 m. rašė laikraščiams „Varpas“ ir „Vienybė lietuvninkų“. 1891 m. kalintas Varšuvoje.

Rinko lietuvių liaudies dainas ir jų melodijas. Sudarė lietuvių – lotynų kalbų botanikos žodyną (rankraštis dingo).

 Šaltiniai 

Kategorija:Lietuvos gydytojai
Kategorija:Lietuvos visuomenės veikėjai
Kategorija:Varpininkai